﻿ Centrul de Excelență în Studiul Imaginii Spectacol, Multimedia, Societate Comunicare Multimedia Identitatea online și consecințele sale Masterandă: Silvia Ioana Cazacu Anul II Identitatea online a devenit o problemă intens studiată de cercetătorii care se ocupă de Internet Astfel că există nenumărate studii și experimente care s-au făcut legat de subiect Anonimatul este o variabilă care afectează modul de interacțiune a comunităților online și care o dată cu era Facebook a început să se diminueze până la dispariția sa În eseul de față am făcut referire la ceea ce preuspune această lipsă de identificare și consecințele – pirateria, dezinhibarea – ajungând până la o problemă actuală, și anume pactul ACTA Am identificat câteva articole legate de subiect, pe care le-am corelat cu informațiile pe care le-am obținut din volume complexe care se ocupă de mediul online În continuare voi dezbate problema, păstrând o atitudine neutră și neimplicată și voi încerca să prezint și aspectele pozitive și pe cele negative Trebuie spus despre anonimat că este cel mai probabil ca cei aflați într-o astfel de stare să dezvolte în special comportamente antisociale “Anonimatul în sine nu pare a fi o boală socială În schimb, această stare pare să încurajeze comportamentul cel mai proeminent al individului – fie că este vorba despre unul pozitiv sau unul negativ Când apare condiția de anonimat, o persoană poate deveni agresivă sau afectuoasă, în funcție de starea de spirit din momentul respectiv Așadar, putem vorbi despre o eliberare prin anonimat” (Hinduja, 2008, 396) Eliberarea despre care se vorbește este cea care dezinhibă și care poate face rău sau bine, în funcție de manifestările individuale Controlarea comportamentelor antisociale poate fi făcută dacă într-un cadru organizat se pot desfășura activități care sunt interzise în mod normal Un exemplu ar fi cel al grafitti-urilor (desene făcute cu spray-uri colorate pe ziduri, autobuze, metrouri sau în alte locuri nepermise), fenomen controlat în anumite țări prin competiții între cei care practică astfel de sporturi și locuri în care își pot exersa talentul nativ sau dobândit Un alt exemplu ar fi raliurile (curse între mașini), metodă prin care sunt reglate social cursele de mașini, considerate, de asemenea, antisociale, pentru că pot periclita integritatea și viața oamenilor Totuși, se pare că anonimatul poate avea și valențe pozitive, fiind utilizat în mediul educațional și în business pentru a obține răspunsuri sincere, după cum scrie Linda M Harasim (1998, 28), iar identitatea în mediul online poate fi utilă în ceea ce privește video – conferințele În același volum, mai mulți autori scriu despre interacțiunea online că poate fi asemănătoare uneia reale, transformând mesaje care pot părea reci într-o comunitate socială vie și vibrantă sau într-un proiect care să funcționeze eficient De asemenea, prin anonimat oamenii se pot simți mai liberi să comunice și astfel să fie înlăturate barierele sociale, dar și cele personale – în cazul persoanelor timide spre exemplu În mediul online, studenții își pot îmbunătăți mai rapid abilitățile de scriere, citire sau cele analitice (Harasim, 1998, 26) În comunicarea pe Internet nu mai intervin diferiți indicatori ai statutului social sau marcatori ai limbajului nonverbal care ar putea afecta calitatea dialogurilor, astfel că se poate afirma că este „oarbă” Mediul online este benefic și pentru persoanele cu handicap, care nu mai sunt nevoite să treacă prin supliciul de a părăsi domiciliul pentru a urma cursurile unei facultăți sau să suporte prejudecățile celor din jur, fiind notate strict în funcție de capacitățile lor academice, fără ca profesorul/profesoara care notează să fie subiectiv/ă (Hiltz și Turoff apud Harasim, 1998, 240) Experimente interesante “Anonimatul sau pseudonimia pe Internet le permite participanților care sunt în mod normal tradiționaliști în ceea ce privește comportamentul lor să se deindividualizeze Anonimatul sau pseudonimia, percepute sau nu, pot induce o stare de deindividualizare, care în consecință contribuie la pirateria programelor pe Internet“ (Hinduja, 2008, 392) Internetul este mediul propice pentru eliberarea de sub orice jug social, este locul virtual în care fiecare se poate manifesta în voie Lipsa unor reglementări duce la multe infracțiuni, cum ar fi pedofilia (prin apariția fotografiilor ce afișează copii în posturi nepotrivite vârstei lor), pirateria (furtul de produse muzicale, cinematografice sau de alt fel), plagiatul (furtul intelectual) sau multe altele Studiul de față prezintă în special implicațiile pirateriei, fiind una din probleme ce cauzează cele mai multe daune materiale, în special artiștilor (fie cei din industria muzicală, fie actorilor de filme sau altor oameni implicați în astfel de activități) “Deindividualizarea, generată de anonimat sau de pseudonimie în comunicarea online, este posibilul motiv pentru care există piraterie Izolarea este o deconectare socială de la activitățile zilnice și nu implică perturbarea vieților celor din jur din mediul social Izolarea poate facilita anonimatul, dar nu este echivalentă în semnificație” (Hinduja, 2008, 396) Experimentul efectuat a fost bazat pe un chestionar anonim care a circulat pe Internet la o universitate americană în vara lui 2000, având 433 de respondenți Au fost folosite afirmații de genul “Natura anonimă a Internetului este ceva ce prețuiesc”, iar răspunsurile au fost înregistrate pe o scală Likert, prin care se confirma acordul sau dezacordul în această privință Se măsoară așadar atitudinile către astfel de practici, nu neapărat dacă respondenții practicau așa ceva Una din ipoteze a fost că cei pentru care anonimatul are o importanță ridicată era probabil să îl și practice În urma cercetării, rezultatele au arătat că aproximativ 55 % dintre studenți au experimentat pirateria și că cel mai probabil bărbații aleg să practice infracțiuni pe Internet Este interesant atunci când s-au folosit corelații între diferite variabile, s-a descoperit că doar 8% au fost în dezacord total cu afirmațiile prezentate, cele referitoare la anonimat sau pseudonimie Un alt efect al calculatorului și al Internetului a fost măsurat printr-un studiu efectuat în 2008 “Bazându-se pe modelul identității sociale al efectelor deindividualizătii, cercetarea de față își propune să testeze dacă absența informațiilor individuale în comunicarea textuală de pe calculator intensifică identitatea de grup și polarizarea opiniilor Polarizarea apare întrucât oamenii converg la normele intergrupale pe care le percep aceștia Studiile au arătat că polarizarea opiniilor apare atunci când discuțiile înregistrate au fost atribuite grupului și aceia care raportează o apartenență crescută la grup dau dovadă și de o mai mare polarizare a opiniilor“ (Lee, 2008, 386) Experimentul făcut a fost bazat pe 104 persoane – 43 de bărbați și 61 femei – cu vârsta medie de 21 de ani, constând în studenți care s-au înscris la un curs de comunicare; au existat două condiții experimentale: în care participanții erau individualizați sau deindividualizați Experimentul a constat în discuții prin intermediul calculatorului, subiecților spunându-li-se că urmează să discute cu alți studenți, din alte universități, fără să știe exact despre ce universități este vorba Participanții individualizați au făcut schimb de informații personale cu partenerii de discuții, cum ar fi hobby-urile lor sau filmele preferate, iar celor deindividualizați nu le-a fost permis să facă același lucru (Lee, 2008, 390) Ei trebuiau să-și exprime opiniile în legătură cu diferite situații ipotetice și, folosind tot o scală Likert, să se decidă în privința unei rezolvări a situației respective Apoi, fiecare avea acces la răspunsurile celorlalți respondenți, fiecare alegere fiind urmată de o motivație Ceea ce s-a urmărit a fost dacă în urma argumentațiilor subiecții și-au schimbat răspunsul inițial și dacă schimbarea a fost radicală Ulterior, a fost folosită din nou o scară Likert cu zece variante de răspuns pentru a observa dacă s-au identificat cu ceilalți membrii și în ce măsură O ultimă procedură a fost pentru a se măsura gradul de conștiință publică de sine Rezultatele au arătat că identificarea cu grupul și polarizarea corelează pozitiv De asemenea, deindividualizarea a avut ca efect sentimentul ca membrii grupurilor de discuții sunt similari, sentiment resimțit mult mai bine decât în cazul individualizării O altă ipoteză confirmată a fost că cu cât participanții se identifică mai mult cu partenerii lor, cu atât îi vor evalua mai bine, adică îi vor favoriza Apoi, s-a observat că dacă participanții sunt deindividualizați, vor fi mult mai conștienți de sine în fața celorlalți Așadar, deși conștiința publică de sine are o contribuție mai importantă la polarizare decât asupra identificării cu grupul, totuși exercită o presiune asupra celei dintâi Pirateria și controlarea ei – o dezbaterea actuală O teză pe care o înaintează Manuel Castells în 2001 (Castells, 2001, 176), cum că se prevede o măsură de combatere a pirateriei, cauzată mai ales de folosirea Internetului și lipsa unui control, deși la vremea aceea apăruseră deja câteva programe care facilitau angajatorului controlul asupra angajatului După cum scrie, existau deja concedieri în Statele Unite ale Americii cauzate de folosirea incorectă a Internetului În volumul The Internet Galaxy, Castells scria că tocmai cei care se presupune că asigurau libera folosire a mediului online au fost cei care au creat softuri de supraveghere, paradoxal Chiar și sistemul de operare Windows presupune că se atașează documentelor create în Word sau în PowerPoint identitatea persoanei care le-a scris și se poate descoperi IP-ul de pe care s-au creat Tot astfel, downloadarea unei melodii sau a unei cărți de pe diferite siteuri creează o bază de date cu potențiali clienți a anumitor genuri muzicale sau literare, folosite ulterior pentru a bombarda utilizatorii cu informații pe care de fapt aceștia nu le-au solicitat Proprietatea intelectuală este cea care naște diverse discuții, astfel că anul 2010 aduce cu sine un nou tratat pentru a proteja dreptul la proprietate pe Internet Tratatul ACTA – Anti Counterfeiting Trade Agreement – reprezintă un subiect de discuții actual prin faptul că deși a fost semnat de majoritatea țărilor membre a Uniunii Europene, de Statele Unite ale Americii , Japonia, Canada, Corea de Sud, Australia, Mexic, Maroc, dar și de alte țări, urmează să se decidă dacă va fi sau nu aplicat în Europa în iunie 2012, prin ratificarea sau respingerea conferită de Parlamentul European Tratatul vizează protejarea drepturilor de autor, precum și stoparea comerțului cu bunuri contrafăcute, lucru ce ar afecta producătorii în mod direct, astfel că prin semnarea acordului se va putea asigura nu vor fi încălcate drepturile intelectuale Intervin diverse probleme: discuții au fost ținute secrete, până s-au publicat informații pe WikiLeaks legate de subiect, prin acest pact vor fi suprimate dreptul la liberă exprimare și dreptul la intimitate pe Internet și mediul online se va transforma într-un mijloc eficient de supraveghere a indivizilor (informații disponibile pe site-ul Wikipedia, accesat la data de 02 februarie 2012) Problema cea mai gravă este că tratatul conferă drepturi depline de supraveghere provider-irilor de Internet, care pot folosi informațiile dobândite prin supraveghere împotriva celui pe care l-au supravegheat Dezbaterile continuă, în fiecare zi apar diferite articole legate de ACTA sau petiții online care sunt menite atât să informeze utilizatorii online, cât și să îi responzabilizeze cu privire la subiect și se pregătește un protest național pe data de 11 februarie 2012, în speranța unei schimbări de atitudine din partea oficialităților Uniunii Europene Dacă se va obține sau nu un răspuns pozitiv rămâne de văzut Cert este că problema actuală este foarte importantă pentru viitorul tuturor, pentru libertatea de exprimare și pentru păstrarea anonimatului și a intimității online Este interesant de văzut ce studii se vor mai face pe acest subiect și ar fi indicată o nouă discuție după ce se va lua decizia crucială din vara lui 2012 Până atunci nu ne rămâne decât să semnăm sau nu petiții online și să ne decidem dacă vom participa sau nu la protestul organizat pe 11 februarie Bibliografie: Castells, Manuel (2001) The Internet Galaxy Reflections on the Internet, Business and Society Oxford: Oxford University Press Harasim, Linda M (1998) Global Networks Computers and International Communication Thousand Oaks, CA: Sage Publications Hinduja, Sameer (2008) Deindividuation and Internet Software Piracy Cyber Psychology & Cyber Psychology & Behaviour, 11, 4, 391- 398 Lee, Eun-Ju (2007) Deindividuation effects on group polarization in computer-mediated communication: the role of group identification, public self-awareness and perceived Lee, Eun-Ju (2007) Deindividuation effects on group polarization in computer-mediated communication: the role of group identification, public self-awareness and perceived argument quality Journal of Communication, 57, 385- 403 http://en wikipedia org/wiki/Anti-Counterfeiting Trade Agreement , accesat la data de 02 februarie 2012 